
ROZSUDOK V MENE SLOVENSKEJ REPUBLIKY Mestský súd Bratislava II v konaní pred sudkyňou Mgr. Tamarou Ondruškovou v právnej veci navrhovateľky: D.. I. F., J.. V., Z.. XX.XX.XXXX, K. B. K. XXXX/X, B., právne zastúpená: JUDr. Denisa Jánošiková, advokátka so sídlom Klincová 35, Bratislava, IČO: 31 796 737, a manžela navrhovateľky: P. F., Z.. XX.XX.XXXX, K. B. K. XXXX/X, B., v konaní o rozvod manželstva a úpravu výkonu rodičovských práv a povinností na čas po rozvode manželstva k maloletým deťom: E. F., Z.. XX.XX.XXXX T. T. F.I., Z.. XX.XX.XXXX, zastúpené kolíznym opatrovníkom Úradom práce, sociálnych vecí a rodiny Bratislava, odbor sociálnych vecí a rodiny, oddelenie sociálnoprávnej ochrany detí a sociálnej kurately, so sídlom Vazovova 7/A, 816 16 Bratislava, takto rozhodol: I. Súd manželstvo účastníkov: D.. I. F., J.. V., Z.. XX.XX.XXXX a P. F., Z.. XX.XX.XXXX, uzavreté dňa XX.XX.XXXX, zapísané v knihe manželstiev matričného úradu B. - Q. F., vo zväzku XX, ročník XXXX, strana XX, poradové číslo XXX, rozvádza. II. Súd schvaľuje rodičovskú dohodu v nasledovnom znení:
Maloletá E. F., Z.. XX.XX.XXXX a maloletá T. F., Z.. XX.XX.XXXX sa na čas po rozvode manželstva zverujú do striedavej osobnej starostlivosti oboch rodičov. Striedavá osobná starostlivosť sa bude realizovať nasledovne. Matka je oprávnená a povinná zabezpečovať osobnú starostlivosť o maloleté deti: - každý nepárny kalendárny týždeň v čase od nedele od 18:00 hod. do nasledujúcej nedele párneho kalendárneho týždňa do 18:00 hod., s výnimkou letných školských prázdnin, vianočných školských prázdnin a jarných školských prázdnin, - počas letných prázdnin každý kalendárny rok od 01.07. od 9:00 hod. do 15.07. do 18:00 hod. a od 01.08. od 9:00 hod. do 16.08. do 18:00 hod., - počas vianočných sviatkov a zimných školských prázdnin každý párny kalendárny rok od posledného dňa školského vyučovania od 15:00 hod. do 30.12. do 18:00 hod a každý nepárny kalendárny rok od 30.12. od 18:00 hod. do posledného dňa školských prázdnin nasledujúceho párneho kalendárneho roka do 18:00 hod., - počas jarných školských prázdnin každý nepárny kalendárny rok od soboty predchádzajúcej prvému dňu školských prázdnin od 9:00 hod. do nedele nasledujúcej po poslednom dni školských prázdnin do 18.00 hod. Otec je oprávnený a povinný zabezpečovať osobnú starostlivosť o maloleté deti:
- každý párny kalendárny týždeň v čase od nedele od 18:00 hod. do nasledujúcej nedele nepárneho kalendárneho týždňa do 18:00 hod., s výnimkou letných školských prázdnin, vianočných školských prázdnin a jarných školských prázdnin, - počas letných prázdnin každý kalendárny rok od 15.07. od 18:00 hod. do 01.08. do 9.00 hod. a od 16.08. od 18:00 hod. do 31.08. do 18:00 hod., - počas vianočných sviatkov a zimných školských prázdnin každý nepárny kalendárny rok od posledného dňa školského vyučovania od 15:00 hod. do 30.12. do 18:00 hod a každý párny kalendárny rok od 30.12. od 18:00 hod. do posledného dňa školských prázdnin nasledujúceho nepárneho kalendárneho roka do 18:00 hod., - počas jarných školských prázdnin každý párny kalendárny rok od soboty predchádzajúcej prvému dňu školských prázdnin od 9:00 hod. do nedele nasledujúcej po poslednom dni školských prázdnin do 18.00 hod. Miestom odovzdania a prevzatia maloletých detí bude bydlisko odovzdávajúceho rodiča. Právo zastupovať maloleté deti a spravovať ich majetok majú obaja rodičia. Výživné sa počas trvania striedavej osobnej starostlivosti neurčuje. Rodinné prídavky a daňový bonus na maloletú E. bude poberať matka. Rodinné prídavky a daňový bonus na maloletú T. bude poberať otec. III. Žiaden z účastníkov nemá nárok na náhradu trov konania. odôvodnenie: Podľa § 221 písm. a) zákona č. 160/2015 Z. z. Civilný sporový poriadok v znení neskorších predpisov v spojení s § 2 ods. 1 zákona č. 161/2015 Z. z. Civilný mimosporový poriadku v znení neskorších predpisov písomné vyhotovenie tohto rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci konania sa na pojednávaní, na ktorom bol rozsudok vyhlásený práva na podanie odvolania vzdali (§ 368 CSP). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona, ak ide o rozhodnutie o výchove maloletých detí, návrh na súdny výkon rozhodnutia.

